Anect-a yessebgan-d tatrarit n usnulfu aseklan, ay-agi s timmad-is d asurif agejdan deg unerni n wungal unti aqbayli d annar I yeḥwaǧen aṭas n yinadiyen iseklanen, ɣef wakken nwala yella mliḥ lixṣaṣ ɣef waya tid I yettarun mazal sƐant affud I tir, ggaren-t tiɣri I tlawin akken ad snulfunt ugar deg tira ad as-fkent azal ugar I tira, ad arunt ayen snent d wayen sƐant d wayen akk ttḥulfunt, ad d-ssenfalint ugar ɣef wayen Ɛacent am tmuḥeqranit d ddel d wayen itent -iceɣben, ama d ayen yessefraḥen, neɣ dayen yesseqraḥen, war tugdi, war akukru, war leḥya, ad sƐunt affud d tebɣest akken ad ḍefrent abrid n tira ur ḥebsent ara tikli.